زون گالیسی د زیر دسه یا زونا رومی یا زونا لاتین (زونا لاتین نو)، لشکی د حونواده زونا ایتالیک د حونواده زونا هئن واوروپایی هئ. ای زون جزء زونا ایبرو رومی افتونشین اشمارده بوئه و بیشتر قسه کننه یاش د راساگه گالیسیا د بخشیا خودسامون اسپانیا که ها د شمال افتونشین ای ولات. زون گالیسی د قرن سینزئم زایشتی د عنوان زون جاونه دربار اسپانیا ره دیارکرده بی، اما کم کم د جا خوش افتا وه هار و ایسه تنا د راساگه گالیسیا د نزیکی مرزیا شمالی پرتغال دش قسه بوئه. قانون اساسی ۱۹۸۷ اسپانیا زون گوته بیه نه وه عنوان زون جاونه ای راساگه یا اشناخته و ایسه حدود ۷٪ نفوس اسپانیا د ای زون قسه می کن.